ការសម្ភាសន៍របស់អ្នកមីងវ័ន សាវ៉ាត

ក៖ អ្នកសម្ភាសន៍ឈ្មោះ ហេង សុវណ្ណនរិន្ទ ខ៖ អ្នកត្រូវគេសម្ភាសន៍ឈ្មោះវ័ន សាវ៉ាត

***ពត៌មានសង្ខេបរបស់អ្នកមីងវ័ន សាវ៉ាត***

*សព្វថ្ងៃនេះអ្នកមីងវ័ន សាវ៉ាតមានអាយុ៥៣ឆ្នាំហើយ គាត់មានបងប្អូនចំនួន៥នាក់ហើយគាត់ជាកូនទី២នៅក្នុងគ្រួសារ។ ពេលដែលប៉ុល ពតចូលមកដល់គាត់មានអាយុប្រហែល ១៣ ១៤ឆ្នាំ ហើយត្រូវដើរចល័តធ្វើការជាច្រើនដើម្បីអាហារបរិភោគដើម្បីរស់រានមានជី  
វិត។ គាត់ត្រូវបាត់បង់ឪពុកជាទីស្រលាញ់របស់គាត់នៅក្នុងសម័យប៉ុល ពតដោយសារប៉ុល ពតយកទៅសម្លាប់។ ក្រោយពីសម័យប៉ុល ពតជីវភាពរបស់គាត់មានភាពក្រលំបាកមិនបានចូលរៀនឲ្យមានចំណេះដឹងជ្រៅជ្រះ ដោយសារគាត់ត្រូធ្វើការជាច្រើនដើម្បីរកប្រាក់ និងអាហារដើម្បីចិញ្ចឹមប្អូនៗរបស់គាត់ដែលនៅតូច គាត់ជានារីដ៏រឹងមាំហើយបានយកឈ្នះឧបសគ្គជាច្រើនក្នុងជីវិតរបស់គាត់ដែលគួរតែយកគំរូតាម។*

ក៖ បាទជាដំបូងខ្ញុំសូមថ្លែងអំណរគុណដល់មីងដែលបានឲ្យខ្ញុំសម្ភាសន៍ពីប្រវិត្តរបស់  
មីង ហើយការសម្ភាសន៍ណឹងត្រូវបានរៀបចំដោយសាកលវិទ្យាល័យមួយដែលមានឈ្មោះថាព្រីហាំយ៉ង់ដែលនៅឯសហរដ្ឋអាមេរិក។ បាទ គោលបំណងរបស់សាកល  
វិទ្យាល័យគឺចង់សម្ភាសន៍ប្រវិត្តប្រជាជនខ្មែរ ដើម្បីរក្សារទុកប្រវិត្តប្រជាជនខ្មែរដើម្បីឲ្យ  
កូនចៅជំនាន់ក្រោយរបស់មីងអាចស្គាល់ពីប្រវិត្តរបស់ជីដូនជីតាហើយរៀនអំពីប្រវិត្តរបស់ពួកគាត់ណាមីង បាទហើយចឹងនៅពេលដែលខ្ញុំសម្ភាសន៍មីងចប់ ខ្ញុំនឹងដាក់ការសម្ភាសន៏របស់មីងណឹងនៅក្នុងវេបសាយរបស់សាលាដែលមានឈ្មោះថា [www.cambodiaoralhistory.byu.edu](http://www.cambodiaoralhistory.byu.edu) ណាមីង ចឹងតើមីងយល់ព្រមឲ្យខ្ញុំដាក់  
សម្ភាសន៍របស់មីងចូលទៅក្នុងវេបសាយរបស់សាលាទេមីង?  
ខ៖ ដាក់ទៅ

ក៖ បាទសម្រាប់ថ្ងៃខែដែលខ្ញុំសម្ភាសន៍មីងនេះគឺ នៅថ្ងៃទី១៦ ខែតុលា ឆ្នាំ២០២០ ហើយការសម្ភាសន៍នេះត្រូវបានធ្វើឡើងនៅភូមិចុងឃ្មៀស សង្កត់ចុងឃ្មៀស  
 ស្រុកសៀមរាប ខេត្តសៀមរាបណាមីង ហើយខ្ញុំជាអ្នកសម្ភាសន៍ឈ្មោះ   
ហេង សុវណ្ណនរិន្ទ អញ្ចឹងខ្ញុំចង់សួរថាតើមីងមានឈ្មោះពេញឈ្មោះអ្វីដែរមីង?

ខ៖ ខ្ញុំឈ្មោះវ័ន សាវ៉ាត។

ក៖ ចុះអ្នកមីងមានឈ្មោះហៅក្រៅទេអ្នកមីង?

ខ៖ ឈ្មោះតែមួយ។

ក៖ ហើយឆ្នាំនេះមីងមានអាយុប៉ុន្មានហើយមីង?

ខ៖ ខ្ញុំអាយុ៥៣ឆ្នាំ។

ក៖ ចុះអ្នកមីងថ្ងៃខែឆ្នាំកំណើតអ្នកមីងបានទេអ្នកមីង?

ខ៖ ខ្ញុំកើតនៅខែផល្គុន ខែស្រាពណ៌ ។

ក៖ ចុះឆ្នាំបារាំងអ្នកមីងចាំថាកើតនៅឆ្នាំណាទេ?

ខ៖ អត់ចាំទេពីដើមមិញនោះ។

ក៖ ចុះឆ្នាំខ្មែរអ្នកមីងចាំថាអ្នកមីងកើតនៅឆ្នាំណាដែរ?

ខ៖ ឆ្នាំខ្មែរខែផល្គុន។

ក៖ ឆ្នាំណាអ្នកមីងឆ្នាំអី?

ខ៖ ខ្ញុំឆ្នាំមមែ។

ក៖ ចុះអ្នកមីងមានស្រុកកំណើតនៅឯណាដែរអ្នកមីង?

ខ៖ ខ្ញុំនៅនេះឯងចុងឃ្មៀស ខ្ញុំនៅតាំងពីម៉ាក់ប៉ាខ្ញុំបានគ្នាមកនៅនេះឯងឪពុកខ្ញុំរត់កាណូតដរសម័យលន់ ណុល ចាសដល់ពេលអាពតចូលទៅ គេស្នើរឪពុកខ្ញុំអាពតចូលគេជម្លៀសទៅឃ្លាំង គេជម្លៀសទៅឃ្លាំងប្រហែលបានប៉ុន្មានខែគេរៀបវាស្នើរទៅឪពុកខ្ញុំរត់ហើយកាលណោះដល់ពេលគត់ចូលព្រៃចូលអីទៅបានអណ្តើកបានអីច្រើនទៅចង់ឲ្យប្រពន្ធហូបណាទៅគាត់យកបកមកវិញយកបកមកវីញហូបម៉ាក់ខ្ញុំនេះហូបទៅដល់ពេលស្អែកឡើងគេចាប់បណ្តោយ គេចងលើកទៅដាក់វត្តឃ្លាំងវត្តទោលលោកឃ្លាំងឥឡូវវត្តណឹងមិនទាន់រើឯណាអាកន្លែងគេបោះឪខ្ញុំចូលណាអាកន្លែង និយាយទៅកន្លែងនោះដូចជា៣ម៉ែត្រ៤ជ្រុងនៅជិតវត្តឃ្លាំងកន្លែងផ្លូវគេដាក់ទូកដរឥឡូវណា នៅឃ្លាំងទៅគេយកទៅបោះនោះឯងគេយកទៅចងនៅនោះឯង ចងទៅក៏ក្រោយមកគេដឹកអឺគេដឹកឡានឡានដាក់គ្រប់អឺ គ្របស្លឹកឈើគេប្រាប់ថាទៅធ្វើផ្ទះឲ្យប្រពន្ធមុនក្រោយមកគេយកប្រពន្ធទៅ ទៅក៏បាត់ទៅក្រោយមកគេជម្លៀសពួកខ្ញុំទៅទៀត ជម្លៀសទៅឡើងតាមវត្តព្រែកប្រស់ ឡើងតាមវត្តព្រែកប្រស់ទៅក៏ជម្លៀសទៅដល់ថ្នល់កែង ថ្នល់កែងទៅជម្លៀសៗទៅគេយកទៅដាក់នៅអឺវត្តវិហារព្រហ្ម មកនៅវត្តវិហាព្រហ្មពិបាកណាស់ ព្រោះពេលហូបបាយហូបអីចេះអត់់មានបាយគេចែកបបរឲ្យគេត្រូវវ៉ៃចោល វ៉ៃចោលទៅណា ទៅក៏ម៉ាក់ខ្ញុំនេះគាត់អឺគាត់រកវិធិចិញ្ចឹមកូនម៉ាក់ខ្ញុំមានកូន៥នាក់ ទៅគាត់ជីកដីយកអាកំប៉ុងលីគោពីដើមគេហៅកំប៉ុងលី គោគេណា កំប៉ុងប្រអប់ៗទៅគាត់យកដាក់អង្ករ ដាក់អង្ករហើយគាត់ដាក់ទឹក ដាក់ទឹកហើយគាត់ជីកដីទៅគាត់ដាក់ប្រអប់នោះទៅក្រោមដីទៅគាត់កាយលប់ទៅគាត់ដាក់ក្បាលចង្ក្រានផ្តុបទៅគាត់ដាំទឹក ដាទឹកណឹងដាក់ផ្ទីចូល ទៅដាំទឹកដល់ពេលអាពតវាដើរមក វាសួរធ្វើអីយាយ វាសួរម៉ាក់ខ្ញុំ ម៉ាក់ខ្ញុំថាដាំទឹកផ្ទីឲ្យកូនផឹកកូនឈឹ ដល់ពេលយប់ជ្រៅ បានគាស់យកបាយឲ្យកូនហូបបានហូបទៀតណាហូបចំអែតព្រោះយើងហូបអត់ឆ្អែតទេបបរអីណាទៅម៉ាក់ខ្ញុំនេះក៏គាត់ក៏គាត់គាស់យកបាយមកដាក់ស្លឹកចេកអត់ដាក់ចានទេខ្លាចវាលឺអីទៅេគេយកទៅចោលទៅគាត់ដាក់ស្លឹកចេកហើយឲ្យពួកខ្ញុំហូបទៅ បងប្អូនខ្ញុំមាន៥នាក់តែអាមួយនោះវាហូបបាយចូលចិត្តជញ្ជប់មាត់ណាស់មួយនោះឈ្មោះសុណ្ណ ចូលចិត្តជញ្ជប់មាត់ណាស់ រៀបតែអាពតយកទៅសម្លាប់ម្តងៗហើយដោយសារប្អូនខ្ញុំវា  
ជញ្ជប់មាត់ ពេលញុំបានចឹងវាចូលចិត្តជញ្ជប់មាត់ ប្អូនអឺប្អូនទី៣ទៅក៏ម៉ាក់ខ្ញុំរកវិធីចញ្ចឹមចុះឯងទៅគាត់រកក្តាមរកអីទៅ ទៅមានម្តងខ្ញុំនោះនាំគ្នាលួចដើរ ២នាក់បងខ្ញុំលួចដើរទៅ ឃើញដើមឈើធំទៅវាមានជម្លុះនោះអត់ស្គាល់អត់ស្គាត់ថាជម្លុះណឹង អាដើមអីចេះខ្វះដាក់ជៀលអាពតដេញដែរតើ េដញៗអ្នកស្រុកឃើញឆក់ទៅដាក់ចូលពាងអង្ករ  
ដាក់ពាងអង្ករទៅអាពតសួរថាឃើញក្មេង២នាក់អត់ ក្មេងស្រី១ប្រុស១រត់នៅត្រង់នេះ  
មិញអត់ឃើញ អតឃើញទេអ្នកភូមិនោះគេអឺ ប៉ុនឥលូវយើងអត់បានទៅសងគុណគេទេព្រោះយើងអត់ស្គាល់គេកាលនោះយើងនៅក្មេងពេកខ្ញុំនៅអាយុ១៤ឆ្នាំណា ចាសទៅមិនដឹងទៅសងគុណគេម៉េចទេអ្នកស្រុកខាងមួយជួរគេហៅថាស្ទោងឯណេះ មួយជួរនោះឯងនាំគ្នាដើរលេងណាត្រង់នោះវាសម្បូរព្រៃឈើធំ ទៅក៏មិនបានទៅអរគុណអរអីគេទេព្រោះយើងអត់ស្គាល់កាលនោះយើងនៅក្មេងពេកទៅក៏ក្រោយមកគេជម្លៀសទៀតទៅដើមស្វាយគេជម្លៀសចេញពីវិហារព្រហ្មហើយណា រួចពីវិហារព្រហ្មហើយទៅដើមស្វាយ ដល់ពេលទៅដើមស្វាយទៅកន្លែងនោះដូចគេប្រុងសម្លាប់យើងណា តែខ្ញុំនៅឯដើមស្វាយនោះឯងបបរមួយថ្ងៃមួយវែក តែខ្ញុំតិចដល់ពេលទ្រឺស ដល់ពេលនេះទៅនៅដើមស្វាយគេជម្លៀសខ្ញុំចេញហើយជម្លៀសចេញកាលនៅជាមួយម៉ាក់ខ្ញុំណាគេឲ្យខ្ញុំទៅស្ទូងជាមួយម៉ាក់ខ្ញុំ ទៅស្ទូងខ្ញុំតូចជាងគេ២០ ៣០នាក់ឆ្លងអាមិនដឹងឆ្លងទំនប់អី វាមានព្រែកស្ទឹងធំណាស់ទៅ គេដើរឆ្លងតដៃគ្នាតៗទៅខ្ញុំនៅក្រោយគេ និយាយទៅដូចរឿងបដាចារដែរកាលនោះឆ្លងស្ទឹងណា តដៃគេអូសខ្ញុំទៅតាមក្រោយហើយដល់ពេលក្រោយមកគេបំបែកខ្ញុំថាធំហើយឲ្យនៅឆ្ងាយម៉ែឪ ទៅទៅកាប់ត្រធាងខែត្រកុមារខ្ញុំចល័តទៅកាប់ត្រធាងខែត្រនៅបាគងគ្នាប្រហែល៤ ១០នាក់ទៅក៏ គ្មានអីហូបទេនៅតែម្នាក់ឯងដល់ម៉ោងឡើងបេះផ្លែចំបក់ហូបទៅ ដល់ម៉ោងបេះចំបក់បេះធ្លកហូបទៅ ខ្ញុំអ្នកទន្លេអត់ស្គាល់ទេ ធ្លក ចំបក់ ដល់ពេលយើងឡើងយើងចេះតែសួរគេទៅត្របែកអីទៅចេះតែបេះហូបបង្គប់ៗទៅណានោះឯង ក្រោយមកវៀតណាមចូល វៀតណាមចូល ពួកខ្ញុំវៀតណាមចូលបានម្នាក់ទេឈ្មោះពូសេម៉ានៅភូមិនោះឯង គាត់សុំខ្ញុំធ្លាប់សុំពីម៉ាក់ខ្ញុំថាឲ្យមកនៅជាមួយគាត់មកគាត់មិត្តដែរណាទៅម៉ាក់ខ្ញុំថាអត់ឲ្យទេ  
ថាចុះឯងទៅគាត់ណឹងនាំខ្ញុំមកឲ្យម៉ាក់ខ្ញុំវិញ នាំខ្ញុំមកឲ្យម៉ាក់វិញទៅខ្ញុំជួបជុំម៉ាក់ខ្ញុំទៅវៀតណាមចូលទៅ តាអាកន្លែងដើមស្វាយនោះមានវាដើមស្វាយតែមួយដើមទេតែគេមានជីកអណ្តូង២ ៣មានគ្រាប់បែកអីច្រើនដែរណាកន្លែងនោះប្រសិនបើថាជិតនិយាយទៅជិតដល់ថ្ងៃគេសម្រេចហើយតែមានអីវៀតណាមវាចូល ទៅក៏ខ្ញុំបានគេជូនមកម៉ាក់ខ្ញុំវិញក៏បានមកវិញទាំងអស់គ្នាមកស្រុកមកអីវិញហើយ កាលនោះពួកខ្ញុំគេឲ្យឃ្វាលគោដែរ ខ្ញុំចេះជិះគោដែរជិះគោដែរតែប្រលែងអត់មានយកមានអីមកទេ នឹកឃើញថារបស់គេយើងមិនចង់បាន ចាសបងខ្ញុំឃ្វាលក្របី ខ្ញុំឃ្វាលគោ ទៅក៏ខ្ញុំអត់បានយកគោយកអីមកវិញទេទៅក៏រែកដើរៗបណ្តោយអត់មានអីជិះគោជិះអីមកទេព្រលែងចោលឲ្យគេវិញទៅ និយាយទៅខ្ញុំមិនចង់បានរបស់គេក្រុមគ្រួសារខ្ញុំ។

ក៖ បាទចុះអ្នកមីងមានអាយុប៉ុន្មានអ្នកមីងកាលណឹង?

ខ៖ ១៤ឆ្នាំ។

ក៖ ចឹងនៅកងនារីហើយចឹង?

ខ៖ ខ្ញុំនៅកុមារ។

ក៖ កុមារទេ?

ខ៖ កុមារជំទើរ ចាស ១៣ ១៤ឆ្នាំ កុមារជំទើរ ជំនាន់អាពតខ្ញុំប្រហែលជា១៣ ១៤ឆ្នាំនោះឯងព្រោះខ្ញុំអត់ចេះដាំបាយទេ ខ្ញុំអត់ចេះដាំបាយទេ គេចែកបបរមកខ្ញុំអត់អីញុំត្របែក ធ្លក់ ត្របក់ខ្ញុំញុំតែអានោះឯង ខ្ញុំឡើងចុងឈើខ្ពស់ៗណាស់ ឲ្យតែខ្ញុំឃ្លានខ្ញុំឡើងភ្លែតៗៗ។

ក៖ ចុះពេលយើងឡើងបេះអីញុំចឹងខាងប៉ុល ពតគេអត់មានថាអីទេមីង?

ខ៖ ខ្ញុំមើលដែរខ្ញុំឲ្យគ្នាខ្ញុំមើលដែរ។

ក៖ អាណឹងប្រសិនជាគេដឹង។

ខ៖ បើនៅកន្លែងតឹងតែងយើងឡើងអត់បានទេបើសិនជានៅតាមភូមិណាវាធូរ តាមភូមិគេមិនសូវរករឿងទេ យើងនៅតាមភូមិកាលនោះទៅនៅតាអ៊ុងនោះ ជម្លៀសទៅនៅតាអ៊ុង ទៅគេអត់សូវរករឿងទេតាមភូមិនោះគេចេះឲ្យយើងហូបអីក៏ហូបទៅ គេអត់រករឿងទេអ្នកភូមិគេល្អដែរណា។

ក៖ ចុះអ្នកមីងជាកូនទីប៉ុន្មានដែរអ្នកមីង?

ខ៖ ខ្ញុំជាកូនទី២។

ក៖ ចុះអ្នកមីងអាចប្រាប់ឈ្មោះបងប្អូនទាំងអស់របស់អ្នកមីងបានទេ?

ខ៖ បងប្អូនខ្ញុំបងទី១ឈ្មោះវុឌ ទិ២ខ្ញុំនេះឯងឈ្មោះវ៉ាត ទី៣សុវណ្ណ ទីវ៉េតឈ្មោះសាវ៉េត ទី៥ឈ្មោះសម្បូរកាលនោះកើតជំនាន់អាពតទៅអ៊ុំខ្ញុំថាហ៊ឹសចាំអញដាក់ឈ្មោះឲ្យកាលនោះនៅជុំឪខ្ញុំដែរតែឪខ្ញុំអត់ទាន់បានដាក់ទេទៅអ៊ុំខ្ញុំថាហ៊ឺស ចាំអ៊ុំដាក់ឈ្មោះឲ្យព្រោះអានេះកើតចំស៊ីព្រលិតវាកើតឆ្នាំ៧៥នោះ កាលម៉ាក់ខ្ញុំកាលអាពតចូលម៉ាក់ខ្ញុំអត់ទាន់កើតទេដល់ពេលទឹកឡើងដល់កន្ធាយគោមខែ៧នេះម៉ាក់ខ្ញុំកើត ទៅស៊ីបបរព្រលិតទៅអ៊ុំខ្ញុំប្រាប់ថាឲ្យដាក់ឈ្មោះវាអាសម្បូរទៅចំណាំព្រោះកើតវាមកស៊ីបបរព្រលិតអ៊ុំខ្ញុំប្រាប់ចេះឯង។

ក៖ ចុះអ្នកមីងពីមុនប៉ុល ពតចូលមកណឹងការរស់នៅប្រចាំថ្ងៃជាមួយគ្រួសារណឹងយ៉ាងម៉េចដែរអ្នកមីង៊៊៊?

ខ៖ ក្រុមគ្រួសារខ្ញុំរុងរឿងណាស់ ព្រោះឪពុកខ្ញុំរត់ទូកដរម៉ាក់ខ្ញុំស្ត្រីមេផ្ទះហើយមានអ្នកបម្រើឆ្វេងស្តាំ ផ្ទះខ្ញុំក្រុមគ្រួសារខ្ញុំរុងរឿងណាស់ម៉ាក់ខ្ញុំមានណាស់ គាត់មានទូរដរ៣ មានអូបរ័មួយ មានអ្នកបម្រើឆេ្វងស្តាំ អ្នកមើលម៉ាក់ខ្ញុំណាអ្នកបើកទូកជាមួយប៉ាខ្ញុំមានផ្សេង អ្នកបម្រើម៉ាក់ខ្ញុំមានមើលកូន មានដាំបាយម៉ាក់ខ្ញុំស្រួលណាស់ប៉ុន្តែឥឡូវគាត់ពិបាក ឪពុកខ្ញុំគាត់រកស៊ីឈ្លាសវ៉ៃជាងក៏គាត់ចេះ ហើយគាត់រត់ទូកដរទៀតហើយបារាំងក៏គាត់ចេះព្រោះឪពុកខ្ញុំអ្នកភូមិទ្រាំងមិនមែនអ្នកស្រុកនេះទេ ភូមិទ្រាំងគេហៅស្ពាននាគយើងណា ឪពុកខ្ញុំនៅឯណោះឯងទៅម៉ាក់ខ្ញុំគាត់និយាយទៅគាត់រកស៊ីគ្រួសារខ្ញុំរុងរឿងពេលឥឡូវម៉ាក់ខ្ញុំពិបាកណាស់។

ក៖ មកដល់ឥឡូវម្តាយអ្នកមីងមានអាយុប៉ុន្មានហើយអ្នកមីង?

ខ៖ ម៉ាក់ខ្ញុំអាយុ៧០ឆ្នាំហើយ ៧០ជាងហើយ៧០កន្ទុយហើយ៧២អីហើយម៉ាក់ខ្ញុំគាត់នៅតើ។

ក៖ ចុះម្តាយអ្នកមីងគាត់ជាមនុស្សបែបណាដែរអ្នកមីង? គាត់ជាមនុស្សកាចឬក៏ស្លូតដែរ?

ខ៖ ធ្វើខុសកាចធ្វើត្រូវល្អតែមនុស្សពីដើមមិញចូលចិត្តវ៉ៃកូនខឹងវ៉ៃតែដល់ក្មេងឥលូវយើងអត់វ៉ៃវាខូច ខ្ញំមើលទៅកូនគាត់វ៉ៃមែន មិនមែនវ៉ៃខ្លាំងទេដូចថាខឹងចេះហៅមកដល់ឲ្យបត់ជើង បត់អ្នកណាខុសប៉ុន្មាននាក់នេះអីចេះចុះទៅ វ៉ៃជើងវ៉ៃដៃម្នាក់២ ៣រំពាត់ទៅឲ្យយើងខ្លាចឃើញមុខគាត់ញាក់សាច់បណ្តោយ តែខ្ញុំមិនសូវត្រូវទេព្រោះខ្ញុំអត់ដែលធ្វើអីខុសខ្ញុំអត់សូវនិយាយអី ខ្ញុំមិនសូវត្រូវទេបើប្អូនៗខ្ញុំត្រូវញយ។

ក៖ ចុះម្តាយអ្នកមីងមានឈ្មោះអ្វីដែរអ្នកមីង?

ខ៖ ម៉ាក់ឈ្មោះយាយឡាន ឈ្មោះយឹម ឡាន ម៉ាក់ខ្ញុំឈ្មោះយឹម ឡាន ឪពុកខ្ញុំឈ្មោះឆេង ឆឺត។

ក៖ ចុះឪពុកអ្នកមីងគាត់ជាមនុស្សបែបណាដែរគាត់កាចឬស្លូតដែរ?

ខ៖ ឪខ្ញុំកាចតែគាត់ល្អ គាត់ពេលគាត់ឃើញចាស់ទុំចេះគាត់ដើរអោន ញាតិជិតខាងអីគេគោរពគត់និយាយទៅសព្វថ្ងៃក៏គេស្រលាញ់គាត់ដែរ គេសួរថានែពេលគេមកការកូនការអីអ្នកស្រុកទ្រាំងស្រុកអីចេះណាពុកខ្ញុំគាត់រត់ទូកដរនោះទៅព្រែកទាល់ ទៅទ្រាលអីណាគាត់រត់ទូកដរទៅឯនោះឯងទៅគេរអែងសួរថា បាត់ឆឺតទៅណាមីអូនហ្អែងស្គាល់ផ្ទះឆឺតអត់ ខ្ញុំនេះផ្ទះនេះឯងផ្ទះឪខ្ញុំហើយម៉ាក់ខ្ញុំទៅថាហ៊ឺស ចុះគាត់ខូចហើយនៅ ខ្ញុំថាគាត់ខូចហើយអាពតវាយកទៅសម្លាប់ទៅគាត់ថាអើយឆឺតអត់ល្អណាស់ ធ្លាប់បើការណូតឆ្លងទន្លេចេះ ចេះបាចទឹកបាចអីជាមួយគ្នាល្អណាស់គាត់ល្អណាស់ឪខ្ញុំមនុស្សល្អ  
ឪខ្ញុំល្អខ្លាំង ម៉ាក់ខ្ញុំក៏ល្អដែរតែគាត់អត់ឧស្សាហរណ៍ការងារអីទេព្រោះឪខ្ញុំគាត់ទំនើងពេក ឪពុកខ្ញុំគាត់ទំនើងម៉ាក់ខ្ញុំម៉ាក់ខ្ញុំអត់សូវចេះការងារអីទេតែបើគាត់ធ្វើស្អាត ចង់និយាយចេះគាត់ចាស់ហើយខោអាវគាត់បោកដាក់ទឹកក្រអូបទឹកអីរាល់ថ្ងៃ ម៉ាក់ខ្ញុំដូចក្រមុំចឹងគាត់សម្អាតប៉ុន្តែគាត់ឈឺ។

ក៖ ចុះឪពុកម្តាយអ្នកមីងធ្លាប់បានប្រាប់សាច់រឿងកាលពីក្មេងៗរបស់គាត់មកកាន់មីងទេ?

ខ៖ ធ្លាប់តើ។

ក៖ ប្រវិត្តគាត់អ្នកមីងអាចប្រាប់បន្តិចបានទេ?

ខ៖ មិនចង់និយាយទេត្រង់នេះ ធ្លាប់តែម៉ាក់ខ្ញុំនោះគាត់នៅឯម៉ាក់ខ្ញុំណឹងស្រុកគាត់នៅឯណោះនៅឯដំដែកទៅម៉ាក់ខ្ញុំណឹងគាត់មានគូរដណ្តឹងហើយ ដល់ពេលឪពុកខ្ញុំនេះគាត់មកនៅទៅម៉ាក់ខ្ញុំគាត់ជិតរៀបការហើយទៅដល់ពេលម៉ាក់ខ្ញុំមកបន្ទុំខ្លួននៅភូមិនេះឯងក៏ពុកខ្ញុំក៏គាត់ស្រលាញ់ក៏គាត់យកម៉ាក់ខ្ញុំទៅបាត់ ម៉ែឪគាត់សងបណ្តាការគេទៅ។

ក៖ អូ! សាហាវម៉ងឪពុករបស់អ្នកមីង?

ខ៖ តែគាត់ល្អពុកខ្ញុំល្អណាស់តែម៉ាក់ខ្ញុំស្អាតម៉ាក់ខ្ញុំគាត់ស្អាតគាត់ធ្វើខ្លួន ម៉ាក់ខ្ញុំគាត់  
ស្អាត។

ក៖ ចុះអ្នកមីងបានរៀនអ្វីខ្លះដែរពីឪពុកម្តាយអ្នកមីង? ឬក៏ជំនាញអ្វីខ្លះដែរពីឪពុក  
ម្តាយ?

ខ៖ និយាយទៅគាត់បង្រៀនយើងឲ្យធ្វើល្អគាត់ចង់ប្រាប់ថាពេលធ្វើអំពើល្អងាប់កើតជាខ្មោចទៅក៏នៅតែមានឈ្មោះល្អ ពេលយើងធ្វើអំពើអាក្រក់វាអសោចិ៍ ងាប់កើតជាខ្មោចទៅក៏នៅតែអាក្រក់ពេលយើងធ្វើអំពើល្អឲ្យបានច្រើន ងាប់កើតជាខ្មោចទៅកេរិ៍ឈ្មោះយើងនៅតែល្អ គាត់ប្រាប់ខ្ញុំគាត់ផ្តាំខ្ញុំចេះឯងថាធ្វើអំពើល្អឲ្យបានច្រើន តែបើយើងមិនសូវមានលុយធ្វើបុណ្យអីធំដុំយើងធ្វើទានជាមួយអ្នកអត់អ្នកអីទៅណា ដូចថាឃើញអ្នកណាអត់ចេះយើងមានត្រូវបែងរំលែកឲ្យគេហូបអីហុចទៅ គាត់និយាយប្រាប់ចេះខ្ញុំធ្វើតាមគាត់ប្រាប់នោះឯងខ្ញុំមិនសូវបានចូលវត្តចូលវ៉ាអីទេតែបើក្មេងៗអត់ខ្ញុំរអែងហុចឲ្យគេញុំដូចថាកាលនៅមានភ្ញៀវអីចេះទៅ អឺអ៊ុំម៉េចអាកូនហ្អែងញុំបាយនៅខ្ញុំកំពុងញុំបាយវាថានៅទេខ្ញុំបំបែកឲ្យទៅ ខ្ញុំបំបែកឲ្យដូចទុកដូចថាបាយយើងមិនត្រូវហូបម្នាក់ខ្ញុំចេះខ្ញុំសុខចិត្តថាហូបប្រហែលជាមួយជ្រុងទេខ្ញុំទុក៣ជ្រុងឲ្យពួកវា យកទៅចែកគ្នាឬខ្ញុំទិញថែម សម្បូរក្មេងទៅរត់នៅជាមួយដែរមើលខ្ញុំរត់ទូកដរបើម៉ែខ្លះគេយល់ ម៉ែខ្លះទៅដល់គេជេរយើង មិនមែនទេកូននោះវាថាវាក្មេងណាទឹកត្រជាក់ត្រីវារត់ទៅកុំចង់និយាយចេខ្ញុំឧស្សាហរណ៍ជាមួួយក្មេងដែរ ក្មេងវាស្រួលខ្ញុំពេញតែភូមិណឹងឲ្យតែខ្ញុំទៅណានោះខ្ញុំខ្ជិលឆ្លើយ ជិះម៉ូតូទៅព្រោះប្តីខ្ញុំក៏សំបូរអ្នករាប់អានគាត់ដែរគាត់ល្អដែរ និយាយទៅគាត់ល្អ ប៉ុន្តែអ្នកល្អពិបាកណាស់។

ក៖ បាទមីង។

ខ៖ មានអារម្មណ៍ថាពីបាកព្រោះរកស៊ីអត់សូវមាន។

ក៖ ចុះអ្នកមីងនៅឈ្មោះជីដូនជីតាខាងម្តាយអ្នកមីងទេ?

ខ៖ ចាំតើ តាខ្ញុំឈ្មោះតាយឹម យាយខ្ញុំឈ្មោះយាយគី។

ក៖ ចុះខាងឪពុកវិញអ្នកមីង?

ខ៖ ខាងឪពុកក៏ចាំ ឈ្មោះតាវ័ន យាយខ្ញុំឈ្មោះយាយមឿន។

ក៖ ចុះពួកគាត់ទាំងអស់គ្នាណឹងមានស្រុកកំណើតនៅឯណាដែរមីង?

ខ៖ នៅនេះឯង យាយតាខ្ញុំនៅភូមិទ្រាំង យាយតាខាងឪ យាយតាម៉ាក់ខ្ញុំនៅកំពង់ភ្លក់អ្នកកំពង់ភ្លក់ដំដែក។

ក៖ ចុះកាលដែលអ្នកមីងកើតមកអ្នកមីងទាន់ពួកគាត់ទេ?

ខ៖ ទាន់តើ គាត់ទើបតែខូចឥឡូវតើ។

ក៖ ចុះអ្នកមីងមានអនុស្សាវរីយ៍អ្វីខ្លះដែរជាមួយជីដូចជីតាមីង?

ខ៖ អេជីដូនជីតាខ្ញុំគាត់ល្អៗដែរយាយខាងឪខ្ញុំគាត់ដាំឪឡឹកដាំអីទៅ ឪឡឹកនៅមាត់ពាមយើងនេះណាកន្លែងប្រឡាយលេខមួយ ប្រឡាយលេខមួយកន្លែងយាយតាខ្ញុំណឹងឯងដាំឪឡឹកប្រឡាយលេខមួយគាត់ដាំឪឡឹកជិះទៅពីនេះនៅស្តាំដៃ ជិះមកនៅឆ្វេងទៅគាត់ជីកប្រឡាយទុកប្រឡាយនោះគេទុកយកទឹកយកអីមិនដឹងទេណាគាត់ដាំចំការឪឡឹកនៅនោះឯងដល់ពេលខ្ញុំចង់ហូបចង់អីចូលទៅមួយគាត់ទៅលេងគាត់ទៅ ដើរៗឃើញអាណារាងទុំសំណំយកជើងឈូសទៅ យាយអានេះដាច់ទងហើយអឺដាច់ទងយកមក ឪឡឹកល្អៗណាស់ឪឡឹកយាយខ្ញុំដាំប៉ុនៗនេះនោះ យាយគាត់ទឹមតែខូចដែរនៅ៧៩គាត់ដាំដែរតើ ៧៩ ៨០ជាងអីគាត់ដាំតើគាត់ទើបតែខូចប៉ុន្មានឆ្នាំនេះឯង ប្រហែល៤ ១០ឆ្នាំនេះឯងគាត់ខូចនោះ គាត់ចូលស្រុកមកគាត់ដាំ ដាំឪឡឹក ដាំសណ្តែក ត្រសក់ យាយខ្ញុំយាយខ្ញុំប៉ុនណាស់ គាត់អាយុ៨០ជាងហើយបានគាតើខូចនោះ ប៉ុន្តែ៨០ណឹងគាត់ដាំបាយមួយឆ្នាំប៉ុននេះ គាត់ដាំលើករួចយាយខ្ញុំគាត់អត់ដែលទំរុណទេយាយខាងឪខ្ញុំណា បើយាយខាងម៉ាក់ខ្ញុំគាត់រអែងគាត់ឈឺ និយាយទៅដូចម៉ាក់ខ្ញុំដែរគាត់រអែងឈឺ។

ក៖ ចុះអ្នកមីងមានបងប្អូនឬក៏សាច់ញាតិដែលរស់នៅក្រៅប្រទេសអត់អ្នកមីង?

ខ៖ មានតើ។

ក៖ នៅប្រទេសណាដែរអ្នកមីង?

ខ៖ ម៉ែក្មេកនោះនៅបារាំង បងថ្លៃនៅជប៉ុន ។

ក៖ ពួកគាត់ទៅរស់នៅណឹងប្រហែលប៉ុន្មានឆ្នាំហើយអ្នកមីង?

ខ៖ គាត់ទៅជំនាន់៨០ជាង កាលនោះខ្ញុំនៅតូចៗដែរគាត់ទៅកាលគាត់នៅស្រុកខ្មែរគាត់និងខ្ញុំនោះដូចរាប់អានគ្នាស្និត បើសិនជាដំណាលគ្នាគេហៅថាពួកម៉ាក់ តែគាត់និងខ្ញុំអត់ដំណាលគ្នាទេខ្ញុំនៅជាង១០អីគាត់ប្រហែល២០អីហើយ បេះត្រកួនលក់ជាមួយគ្នា នៅបឹងស៊ូជីងនេះដែរតើ ធ្លាប់បេះអីជាមួយគ្នាធ្លាប់លក់អីជាមួយគ្នាគាត់ល្អដែរ ដល់ពេលក្រោយខ្ញុំបានប្អូនគាត់គាត់ក៏រាប់អានខ្ញុំ មកលេងមកអីគាត់ល្អជាមួយខ្ញុំដែរបងថ្លៃខ្ញុំល្អណាស់ តេសួរសុខទុក្ខអី អីគាត់ល្អដែរធ្លាប់ជួយយើងខ្លះដែរ។

ក៖ ចុះស្វាមីអ្នកមីងមានឈ្មោះអ្វីដែរមីង?

ខ៖ ប្តីខ្ញុំឈ្មោះថុង ទី។

ក៖ ចុះអ្នកមីងបានរៀបអាពាហ៍ពិពាហ៍ជាមួយស្វាមីណឹងនៅឆ្នាំណាដែរ?

ខ៖ ខ្ញុំប្រហែលឆ្នាំអឹ ប្រហែលខ្ទង់ឆ្នាំអឺយូរដែរមើលឈប់ កាលនោះខ្ញុំអាយុ២១ឥឡូវវា៥៣ឆ្នាំហើយ ៣២ឆ្នាំហើយគ្រួសារខ្ញុំនោះបានគ្នានោះ។

ក៖ ចុះអាពាហ៍ពិពាហ៍ណឹងត្រូវបានរៀបចំឡើងដោយឪពុកម្តាយ ឬក៏ចិត្តខ្លួនឯង?

ខ៖ អត់ទេខ្ញុំ និយាយទៅប្តីខ្ញុំគាត់កំព្រីកំព្រា ខ្ញុំប្តីខ្ញុំគាត់កំព្រីកំព្រាទៅខ្ញុំក៏អាណិតគាត់ដែរ ចាសតែខ្ញុំក៏មានគេចង់បានដែរតែអឺដូចថាអឺខ្ញុំមានចិត្តលើប្តីខ្ញុំព្រោះគាត់កូនកំព្រារម៉ែឪគាត់បែកអស់ហើយណ ទៅគាត់នៅទៅយើងមានចិត្តលើគ្នាដែរ ទៅក៏អាណិតគាត់ខ្ញុំក៏យកគាត់មិនបានរៀបអីធំដុំទេគ្រាន់តែយើងមានលោក៥អង្គអីទៅណា យើងរៀបគេថាស្រដៀងការព្រោះយើងអត់ដែរ ទិញឥវ៉ាន់ទិញអីខ្លួនឯងដែរខ្ញុំរៀបចំទៅស្រលាញ់គ្នាខ្លួនឯង គាត់ក៏ស្រលាញ់ខ្ញុំខ្ញុំនិយាយទៅដូចមិនស្រលាញ់ទេតែគាត់យល់ខ្ញុំដូចថាគាត់អឺ ដឹងយើងអត់យើងមានគាត់ចេះឲ្យនេឲ្យនោះហូបទៅយើងដឹងគុណគាត់ចង់និយាយចេ គាត់រកត្រីរកអីបានទៅត្រីកន្ត្រងប្រេងធំៗអីក៏យកមកឲ្យយើងទៅណា យើងគុណគាត់ទៅយើងយកគាត់ទៅ។

ក៖ បាទចុះអ្នកមីងអាចប្រាប់ពីពេលវេលាដំបូងដែលអ្នកមីងជួបស្វាមី? ជួបគ្នានៅឯណា? ហើយហេតុអ្វីក៏ស្រលាញ់គ្នា?

ខ៖ នៅជិតខាងគ្នា ស្គាល់គ្នាធ្លាប់រាប់អានគ្នា ធ្លាប់នៅជិតគ្នា ចង់និយាយចេខ្ញុំជាមួយបងគាត់នោះបើសិនជាដំណាលគ្នាគេហៅថាមិត្តភិក្ត តែបើអត់ដំណាលគ្នាទេដូចរៀមបងច្បងប្អូនទៅចឹងណ ធ្លាប់អ៊ុំទូកទៅបេះនេះបេះនោះលក់ជំនាន់វៀតណាមជំនាន់វៀតណាមកងទ័ព្ទនៅកប៉ាល់នោះទៅធ្លាប់បេះត្រកួនលក់ដែរជាមួយគាត់នោះឯងទៅគាត់លក់ដាច់ណាស់ព្រោះគាត់ធំខ្ញុំតូច ដល់លក់របស់គាត់ដាច់គាត់ជួយលក់ខ្ញុំតាមក្រោយ  
លក់ឲ្យវៀតណាមកងទ័ព្ទតាមកប៉ាល់នោះ ធ្លាប់លក់តាមកប៉ាល់នោះគាត់ក៏មិនរើសអើងអីដែរក្រោយមកនោះគាត់ដឹងថាខ្ញុំគាត់អត់អីទេក៏គាត់រាប់អានខ្ញុំទៅណា។

ក៖ បាទមីង ចុះមូលហេតុអីក៏អ្នកមីងជ្រើសរើសយកស្វាមីដែរ ម៉េចក៏មិនយកអ្នកស្រលាញ់ផ្សេង?

ខ៖ គេចូលតាមប្រពៃណីយើងអត់បានយកគេយើងអាល័យតែអាណិតគាត់ចង់និយាយចេប្រវិត្ត ធ្លាប់ឲ្យអីៗយើងហូបទៅណាយើងអាណិតគាត់ គាត់កំព្រីកំព្រាផង។

ក៖ ចុះអ្នកមីងចេះអាន និងចេះសរសេរអក្សរខ្មែរទេអ្នកមីង?

ខ៖ ខ្ញុំចេះតែលេខទេអក្សរខ្ញុំមើលតិចណាស់ ខ្ញុំអត់សូវចេះទេ។

ក៖ ចុះកាលពីនៅក្មេងអ្នកមីងបានទៅរៀនទេ?

ខ៖ ខ្ញុំរៀនខ្ញុំចាំដល់ពេលខ្ញុំឈប់រៀនយូរអក្សរខ្ញុំមើលដឹងតែខ្ញុំអត់សូវចេះប្រកប តែបើលេខខ្ញុំធ្វើបានទាំងអស់។

ក៖ ចុះកាលដែលអ្នកមីងរៀនណឹងរៀននៅឯណាដែរអ្នកមីង?

ខ៖ ខ្ញុំរៀននៅទន្លេពីតូចមិញខ្ញុំទៅរៀនភ្នំក្រោមរៀននៅអឺ រៀនពីដើមមិញគេហៅថ្នាក់ទី១១ ថ្នាក់ទី១២ម៉េចទេមិនដូចឥលូវទេណា ឥឡូវថ្នាក់ទី១១ ថ្នាក់ទី១២វាធំពីមុនវាតូចខ្ញុំរៀនត្រឹមថ្នាក់ទី១២ ខ្ញុំរៀនថ្នាក់ទី១២ណឹងទៅក៏អាពតទៅខ្ញុំទៅរៀននៅសាលាភ្នំក្រោមទេដូចនៅទន្លេកាលនោះដូចមិនទាន់មានសាលាទេពីសង្គមណាមានតែភ្នំក្រោមមក  
អ៊ុំកាឡោអុំអីមកមិនមែនអ៊ុំទូកទេណា អ៊ុំកាឡោ។

ក៖ កាឡោណឹងអីគេដែរអ្នកមីង?

ខ៖ ពូឯងអត់ស្គាល់ទេដល់ពេលអ្នកខ្លះគេស្តាប់ដឹងហើយ បើសិនពូឯងនិយាយដាក់ទៅគេដឹងហើយគេអ្នកចាស់ពីដើមគេដឹង ក្មេងឥឡូវអត់ដឹងកាឡោគេយកឬស្សីមកកងទៅគេមូលដាក់បណ្តាប់ដាក់អីគេទៅដូចវង្វង់ដូចកង្ហារចឹងតែវាធំជាងយើង គេអ៊ុំចេៗពូឯងអត់ចេះអ៊ុំលិចភ្លាម។

ក៖ ធ្លាប់ឃើញហើយ។

ខ៖ អ៊ុំកាឡោតើមករៀន។

ក៖ បាទ ចុះអ្នកមីងមានចេះភាសាអ្វីផ្សេងក្រៅពីភាសាខ្មែរទេមីង?

ខ៖ ខ្ញុំអង់គ្លេសចេះតិចៗ។

ក៖ អរអ្នកមីងបានសិក្សអង់់គ្លេសដែរ?

ខ៖ ខ្ញុំអត់បានសិក្សាទេ ខ្ញុំរកស៊ីលក់រូបអនុស្សាវរីយ៍នៅកន្លែងសូជីងនេះ ខ្ញុំស្តាប់គេទៅខ្ញុំចេះខ្លះខ្ញុំអត់ខ្លះតែភ្ញៀវបង្គន់រកអីខ្ញុំដឹង។

ក៖ ចុះអ្នកមីងមានមិត្តភិក្តស្និតស្នាលដែលធំធាត់មកជាមួយគ្នាតាំងពីក្មេងមកដល់ឥឡូវមានទេអ្នកមីង?

ខ៖ មានតើប៉ុន្តែគេនៅឆ្ងាយអត់ហើយបែកគ្នាអស់ហើយ។

ក៖ ចុះអាចប្រាប់ឈ្មោះពួកគាត់បានទេអ្នកមីង?

ខ៖ នៅអារញ្ញនេះមានមួយឈ្មោះអាវី នៅអារញ្ញណឹងមានដែរឈ្មោះក្សិនហើយឈ្មោះមីគង់ធ្លាប់ទៅកុមានជំទើរជាមួយគ្នានោះ ច្រើនដែរតែខ្ញុំអត់ចាំអស់។

ក៖ អ្នកមីងអាចប្រាប់បានទេថាមានអនុស្សាវរីយ៍អ្វីខ្លះជាមួយមិត្តភិិក្តស្និតស្នាល  
ណឹងណា?

ខ៖ មិនចង់និយាយទេ ជំនាន់អាពតគេជម្លៀសយកយើងទៅយើងមិនសូវមានសំលៀកបំពាក់រេ ដល់ពេលយប់ឡើងងូតទឹកណា យប់ឡើងងូតទឹកណា ឈរហ៊ុំគ្នាម្តងម្នាក់ព្រោះយើងអត់សូវមានសំលៀកបំពាក់ផ្លាស់ទេពេលយើងងូតទឺកវាលំបាកខ្ញុំអត់ចង់និយាយទេ។

ក៖ ចុះមានអនុស្សាវរីយ៍អ្វីផ្សេងទេក្រៅពីងូតទឹកអ្នកមីង?

ខ៖ ទៅកាប់ត្រធាងខែត្រនៅតាមដុបតាមព្រៃអីទៅពិបាកដែរណា ពិបាកទៅមិត្តភិក្តឈ្មោះមីកឹបនោះមួយប៉ុន្តែឥឡូវគេលក់មាស់នៅផ្សារចាសខ្ញុំធ្លាប់ទៅផ្សារឃើញគេខ្ញុំអត់ហា៊នហៅទេ ពីព្រោះគេលក់មាសលក់អីទៅគេមានខ្ញុំឈរមើលរគេឡើងយូរ គេក៏មើលខ្ញុំដែរគេក៏អត់ហៅខ្ញុំក៏អត់ហា៊នហៅគេខ្ញុំក៏ដើរចេញ តែខ្ញុំដឹងថាគេលក់មាសនៅផ្សារលើ គេអត់បានហៅខ្ញុំតែគេនៅរស់តើមិត្តភិក្តខ្ញុំដល់គេមានទៅអត់ហា៊នហៅទៅខ្លាចគេថាអត់ស្គាល់ អត់ហ៊ានហៅ។

ក៖ ចុះអ្នកមីងធ្លាប់ធ្វើស្រែចំការទេមីង?

ខ៖ ជំនាន់អាពតធ្លាប់ធ្វើ ស្ទូង ស្ទូងស្រូវ ស្ទូងស្រូវខ្ញុំចេះច្រូតក៏ខ្ញុំចេះ ជំនាន់អាពតខ្ញុំធ្លាប់ធ្វើ សម័យឥឡូវខ្ញុំអត់បានធ្វើទេព្រោះខ្ញុំចិតត្រីខ្ញុំធ្វើកំភ្លាញធ្វើអីធ្វើប្រហុកធ្វើអី។

ក៖ អញ្ចឹងតាំងពីក្មេងរហូតមកដល់ឥឡូវអ្នកមីងធ្លាប់ធ្លាប់ធ្វើការងារអ្វីខ្លះដែរដើម្បីរកប្រាក់មកចិញ្ចឹមជីវិតនិងគ្រួសារដែរមីង?

ខ៖ ពី៧៩ ខ្ញុំចូលមកខ្ញុំទៅប្រវាស់ត្រីជាមួយគេ ប្រវាស់ណឹងយើងទៅតាមរោងកុងស៊ី យើងយកត្រីមួយជៀលមកចិតទៅឲ្យគេពាក់កណ្តាលយើងពាក់កណ្តាលមួយជៀលណឹងបានសាច់ប៉ុន្មានគីឡូ ទៅយើងត្រង់ជាមួយគេយើងអត់បន្លំអត់អីគេទេសូម្បីតែតិចក៏យើងអត់លួចលាក់ពីគេដែរ យើងរកស៊ីឲ្យត្រង់ជាមួយគេ គេគេដឹកហើយថាត្រីមួយជៀលត្រូចិតបានប៉ុន្មានគីឡូគេដឹងហើយបើយើងបំបាត់គេក៏គេដឹងដែរចឹងហើយខ្ញុំអត់ចូលចិត្តអាចុះទេ យកត្រី៣ជៀលមកចិតទៅចិតហើយយកទៅថ្លឹងព្រលឹមឡើងថ្លឹងទៅមួយជៀលណឹងវាបាន មួយជៀលណឹងបានសាច់ប៉ុន្មានគីឡូទេឥឡូវភ្លេចបាត់ហើយបាន៦គីឡូដឹងមួយជៀល យកទៅចិតទៅព្រលឹមឡើងថ្លឹងចែកពាក់កណ្តាលម្នាក់ទៅ ចាសខ្ញុំឆ្អើរត្រីខ្ញុំរកស៊ីឆ្អើរត្រីពីក្មេងខ្ញុំឆ្អើរត្រីកេសត្រីកេសឡូលេខ៤នោះ ឡូតាឡាយថៅកែឡូឈ្មោះតាឡាយ តាឡាយហើយអ្នកណាម្នាក់ទៀតចេះថៅកែឡូដែរ ថៅកែឡូតាឡាយ អ្នកណាម្នាក់ទៀតទេខ្ញុំដល់ពេល តាលីម តាលីម តាឡុង តាឡាយ ថៅកែឡូ ខ្ញុំធ្លាប់ទៅទិញត្រីគាត់តើ គាត់ល្អដែរតាឡាយណាប្តីខ្ញុំអីធ្លាប់ស្គាល់គាត់ដែរ ទៅដល់ពេលថ្ងៃមួយទៅទិញត្រី គាត់ទិញយកមកឆ្អើរមកអីណឹងឯងទិញម្តង១០០គីឡូ ២០០គីឡូ យកមកឆ្អើរ។

ក៖ ទិញត្រីអីដែរអ្នកមីងយកឆ្អើរ?

ខ៖ ត្រីកេស ចាសទិញត្រីកេសភ្លេចយកលុយទៅ ថ្លឹងត្រូវអូភ្លេចកាបូបលុយបាត់ប្តីខ្ញុំសុំជឿគេទៅថៅកែផ្សេងគេអត់ជឿ ទៅតាឡាយចេះមកឲ្យថាទៅថ្លឹងឲ្យវាទៅ ថៅកែណឹងឈ្មោះតាឡាយណា ឲ្យវាទៅថ្លឹងឲ្យវាទៅគេឃើញយើងក្មេងល្អរកស៊ី។

ក៖ អញ្ចឹងក្នុងជីវិតរបស់អ្នកមីងតើពេលណាដែលអ្នកមីងគិតថាអ្នកមីងពិបាកជាងគេដែរក្នុងរយៈពេល៥០ឆ្នាំជាងនេះ?

ខ៖ ជំនាន់អាពតខ្ញុំពិបាកម្តង ដល់ពេលខ្ញុំឆ្អើរត្រីនេះពិបាកណាស់ ផ្សែង ពេលខ្ញុំចូលបញ្ឈរត្រីម្តងៗផ្សែងលំបាកណាស់ខ្ញុំអត់ដង្ហើមទេខ្ញុំកូនបងគេណា បងខ្ញុំគាត់ទៅធ្វើទាហានបាត់ហើយធ្វើទាហានជើងទឹក កាលនោះគេចាប់ទាហានជើងគោកពេកទៅម៉ាក់ខ្ញុំគាត់ភ័យខ្លាចដាច់ជើងដាច់ដៃកូនគាត់សម្រចចិត្ត ស្គាល់ទាហានជើងទឹកនោះជម្រុញបងខ្ញុំឲ្យធ្វើទាហានជើងទឹកបងខ្ញុំនៅខាងវ៉ៃ telegram គាតភាសាសត្វអីទៅណាបងប្រុសខ្ញុំសព្វថ្ងៃគាត់ងាប់ហើយបងខ្ញុំទៅឲ្យបងខ្ញុំចូលធ្វើទាហានជើងទឹកនោះឯងទៅនៅតែខ្ញុំទេបងគេពេលខ្ញុំបញ្ឈរត្រីម្តងៗខ្ញុំអត់ដង្ហើមយូរដែរ អត់មួយដង្ហើមចេះទៅរត់ទៅភ្ជួរ២ ៣ក្រាស់ទៅរត់ចេញវិញពិបាកណាស់ខ្ញុំពិបាកអានោះពិបាកដែរ។

ក៖ ចុះពេលវេលាណាដែលអ្នកមីងសប្បាយចិត្តជាងគេក្នុងជីវិត?

ខ៖ ដូចមិនសូវសប្បាយទេខ្ញុំ ខ្ញុំនិយាយទៅក្នុងមួយឆាកជីវិតនេះខ្ញុំអត់ទាន់ជួបសប្បាយទេព្រោះខ្ញុំមានបងប្អូនច្រើន ព្រោះម៉ែខ្ញុំគេបានប្តីទៀតគេមានកូនទៀត ចាសគេកូនក្រោយៗនេះវាអត់សូវកើតទេទៅវាលំបាកខ្ញុំ ទៅគាត់ខូចហើយពុកចុងខ្ញុំទៅនៅតែម៉ាក់ខ្ញុំទៅយើងចិញ្ចឹមបង ចិញ្ចឹមដូចថាយើងចិញ្ឹមម៉ែផងចិញ្ចឹមខ្លួនឯងផងកូនយើង៥នាក់ផង ហើយប្អូននោះប្រពន្ធគេបានប្តីទៀតទៅទៅគេលែងលះគ្នាទៅវាមកនៅជាមួយទៅវាឆ្កួត នៅនោះឯងតិចៗឆ្កួត តិចៗជាស្រវឹងដួសផ្កាប់មុខផ្កាប់មាត់ទៅយើងត្រូវមាត់ប្តីអីខ្លះទៅណា និយាយទៅខ្ញុំអត់ដែលបានសប្បាយទេពីក្មេងមកក៏ខ្ញុំអត់ដែលស្គាល់ជាតិសប្បាយដែរព្រោះម៉ាក់ខ្ញុំគាត់ ពីក្មេងខ្លាំងខ្ញុំសប្បាយពីនៅជាមួយពុកម៉ែខ្ញុំណាគឺខ្ញុំសប្បាយព្រោះទ្រព្យសម្បតិ្តអត់ខ្វះម៉ែឪខ្ញុំមានខ្ញុំសប្បាយចិត្ត ពីអាយុ១៣ ១៤ ខ្ញុំសប្បាយចិត្តដល់ពេលអាពតចូលមកខ្ញុំអស់សប្បាយហើយទី១ខ្ញុំនឹកឪពុកខ្ញុំ ទី២ដល់ពេលខ្ញុំបងគេខ្ញុំត្រូវលំបាកគ្រប់សព្វបែបយ៉ាង ពី៧៩មកខ្ញុំពិបាកណាស់ណា ខ្ញុំលំបាកមែនទែនខ្ញុំទៅច្រូតសង្រែច្រូតអីៗយកមកដំឲ្យប្អូនហូបហើយពេលម៉ាក់ខ្ញុំគាត់បានគ្រួសារបាត់គាត់ទៅនៅជំរុំបាត់ ខ្ញុំនៅជាមួយប្អូន ប្អូនខ្ញុំវាតូចនោះ ប្អូនខ្ញុំវាតូចទៅក៏វាដើរតេសតាសៗទៅផុងអាស្រងែណឹងជាប់ភ្នែក នៅនោះឯងរាប់ឆ្នាំអត់មានលុយយកវាទៅពេទ្យចុះខ្ញុំអត់មានលុយដែរ ខ្ញុំធ្វើនំចេកអាំងនំចេកចៀនអីឲ្យប្អូនខ្ញុំលក់ ប្អូនខ្ញុំវាលក់ក្បាលជ្រូកដល់ឥឡូវប្អូនស្រីខ្ញុំ មីនោះពិបាកជាងខ្ញុំទៀតខ្ញុំប្រាប់ទៅ ទៅលក់អីទៅៗទម្រាំម៉ែខ្ញុំមកវិញច្រើនដែរ២ ៣ឆ្នាំទម្រាំគេរំសាយជុំរុំម៉ាក់ខ្ញុំមកវិញ ពិបាកណាស់ខ្ញុំពិបាកដែរ ដល់ពេលខ្ញុំមានប្តីខ្ញុំមានសេចក្តីសុខដែរតែខ្ញុំវាសុខតិចប្តីខ្ញុំអត់ដែលធ្វើអីខ្ញុំទេប្តីខ្ញុំល្អណាស់ តែយើងបងប្អូនយើងច្រើនដូចថារស់នៅជុំវិញយើងទៅប្តីយើងមុខអត់សូវស្រស់យើងពិបាកចិត្ត យើងពិបាកចិត្តយើងអាណិតខ្លួនឯងយើងអាណិតប្តីហត់ពេក ឥឡូវប្តីខ្ញុំ stress ហើយនោះ រាល់ថ្ងៃកន្លះខែខ្ញុំទៅពេទ្យភ្នំពេញម្តង ទៅពេទ្យអឺអាពេទ្យផ្លូវចិត្តគេហៅពេទ្យអី ខ្ញុំទៅពេទ្យគេថាប្តីខ្ញុំរអែងលេបថ្នាំងុយដេក គេថាបងឯងទៅភ្នំពេញទៅ ប្តីបងឯងកុំសូវលេបថ្នាំងុយដេកពេកប្រយ័ត្នថ្ងៃក្រោយឡើងវាពិបាក វាញៀនវាអីទៅណា ទៅគេឲ្យយើងទៅពេទ្យយុទ្ធសាស្ត្រ។

ក៖ ចិត្តសាស្ត្រ។

ខ៖ ចិត្តសាស្ត្រទៅពេទ្យចិត្តសាស្ត្រ រាល់ថ្ងៃទៅពេទ្យចិត្តសាស្ត្រតើ ក៏កូរ៉ូណាចូលមកគាត់អឺ កូរ៉ូណាចូលមកនេះគាតធ្វើការសំណង់គាត់ធ្លាក់ពីលើជន្ទៀរនោះ ទៅគាត់ឈឺ ឈឺទៅគាត់ជាហើយក្រោយមកគាត់កើតអាជំងឺដេកមិនលក់បណ្តោយ កើតជំងឺដេកមិនលក់ទៅយើងទៅភ្នំពេញកន្លះខែម្តងៗ។

ក៖ ចុះពេលមីងនៅក្មេងមីងធ្លាប់មានក្តីស្រម៉ៃថាធំឡើងចង់ធ្វើអ្វីទេមីង?

ខ៖ ខ្ញុំអត់មានស្រម៉ៃចង់បានអីទេ ខ្ញុំចង់រត់ទូកដរ លោកឪពុកខ្ញុំរត់ទូកដរទៅក្រុមគ្រួសារខ្ញុំហូបចុកស្រួលមានអ្នកបម្រើម៉ាក់ខ្ញុំអីត្រឹមត្រូវទៅក្រុមគ្រួសារខ្ញុំរុងរឿងទៅខ្ញុំចង់រត់ទូកដរ ខ្ញុំគិតថាប្រសិនបើខ្ញុំធំឡើងខ្ញុំរកស៊ីរត់ទូកដរ ដល់ពេលអាពតទៅខ្ញុំវាអស់ក្តីស្រម៉ៃហើយ ដល់ពេលចូលមកវិញខ្ញុំអត់មានដើមទុនទេ ខ្ញុំអត់ស្រម៉ៃបានទេខ្ញុំរកស៊ីឆ្អើរត្រី ឆ្អើរត្រីប្តីខ្ញុំរាយមងអីទៅណាចាស។

ក៖ ចុះមីងចូលចិត្តពិសារម្ហូបអ្វីដែរមីងតាំងពីក្មេងដល់ឥឡូវ?

ខ៖ ខ្ញុំអត់ក៏បានដែរខ្ញុំមិនសូវរើសទេមានអីខ្ញុំញុំណឹង។

ក៖ ហ្អេ ម្ហូបណាអ្នកមីងចូលចិត្តជាងគេប្រសិនជាគេដាក់មកច្រើនឲ្យរើស។

ខ៖ ម្ហូបណាដែលចូលចិត្តជាងគេហី?

ក៖ បាទ។

ខ៖ អណ្តើក ព្រោះឪខ្ញុំគាត់ចូលចិត្តរកអណ្តើកពស់ប៉ុន្តែខ្ញុំអត់ហូបទេពោហ ពស់វែកអីខ្ញុំខ្លាចណាស់ ខ្ញុំខ្លាចតែឃើញគាត់ចេះយប់នេះដេកយល់សិប្តឃើញគាត់ដេញខ្ញុំវ៉លព្រឹក ខ្ញុំអត់ចូលចិត្ត អណ្តើក ទឹកគ្រឿង។

ក៖ ចុះអ្នកមីងចូលចិត្តស្តាប់ចម្រៀងអីអត់តាំងពីក្មេងមកមីង?

ខ៖ ចម្រៀងខ្ញុំចូលចិត្តស្តាប់តើ ចូលចិត្តស្តាប់បទពីដើមៗ បទស៊ិន ស៊ីសាមុត ប៉ែន រ៉ន រស់ សេរិសុទ្ធា។

ក៖ ចុះមានបទណាដែលអ្នកមីងចូលចិត្តជាងគេទេ?

ខ៖ បទពីដើម ខ្ញុំអត់សូវចេះចំណងជើងទេចាំមើលខ្ញុំរកនឹកឲ្យ អឺថ្ងៃលិចបាត់ទងប្រម៉ាត់អានោះខ្ញុំចូលចិត្តម៉ង បទសុុះ ម៉ាតណា ប៉ែន រ៉ន រស់ សេរីសុទ្ធាអីបទចម្រៀងគេពិរោះ តែខ្ញុំមិនសូវចាំចំណងជើង អាបាត់ទងប្រម៉ាត់ណឹងខ្ញុំចូលចិត្តច្រៀងលេងពេលល្ងាចៗឡើងចេះខ្ញុំ អង្គុយនៅរានហាលត្រីទៅខ្ញុំច្រៀងលេង ខ្ញុំចូលចិត្តច្រៀងលេងពេលខ្ញុំពិបាកខ្ញុំត្រូច្រៀងបទនោះឯង ខ្ញុំបាត់ឪពុកខ្ញុំទៅខ្ញុំច្រៀងបទនោះឯង តែបើចាក់បទចម្រៀងខ្ញុំចាំតែបើអត់ចាក់ខ្ញុំអត់សូវចាំទេ ខ្ញុំអត់សូវចាំចំណងជើងទេព្រោះខ្ញុំអត់សូវចេះអានអក្សរ។

ក៖ បាទអ្នកមីង កាលពីនៅក្មេងធ្លាប់បានលេងល្បែងប្រជាប្រិយខ្មែយើងអត់ទេ?

ខ៖ ធ្លាប់។

ក៖ លេងអ្វីខ្លះដែរមីង?

ខ៖ គក់ឈូង ទាញព្រាត់ ខ្ញុំធ្លាប់ទៅវត្តចេះទៅលេងគក់ឈូងទាញព្រាត់ សម័យឥឡូវទៅអង្គរក៏ខ្ញុំទាញព្រាត់ដែរ ពេលគេធ្វើសង្ក្រានអង្គរខ្ញុំទៅទាញព្រាត់ប៉ះជើងប៉ះដៃ ទាញឈ្នះណាក្រុមខ្ញុំទាញឈ្នះណា ឈ្នះ២ដងចាញ់តែ១ដងទេដួលលើគ្នាក៏ខ្ញុំទាញដែរទៅនាំប្អូនខ្ញុំទៅដល់ទាញព្រាត់ ប្អូនខ្ញុំមាឌធំដែរមាឌធំជាងខ្ញុំទៀត គេទាញព្រាត់ ចូលចិត្តលេងគក់ឈូងសប្បាយលេងបោះឈូង លេងលាក់កន្សែងចូលចិត្ត។

ក៖ ចុះមកដល់សព្វថ្ងៃអ្នកមីងមានកូនប៉ុន្មាននាក់ និងចៅប៉ុន្មាននាក់ដែរអ្នកមីង?

ខ៖ ខ្ញុំមានកូន៥នាក់ ហីកូន៦នាក់ កូនខ្ញុំ៥នាក់ កូនប្រុស៣ កូនស្រី៣ កូនបងគេនោះឈ្មោះតិច កូនទី២ឈ្មោះធីតា កូនទី៣ឈ្មោះថាវីហៅថាឈីង កូនទី៤ហៅអាស្រីខូចណាស់ កូនទី៥ ប្រាប់នេះដូចប្រាប់ខុស ឈប់ខុសហើយ ឈីងហៅថាវីនោះមក ឈ្មោះអាស្រី អាស្រីនោះមកស្រីពៅ ឈ្មោះស្រីពៅមួយទៀតឈ្មោះថុង ស្រីពៅ ក្រោយពៅគេឈ្មោះសុណ្ណារាជ ថុង សុវណ្ណារាជ ខូចប៉ុន្តែស្អាតមុខគេឡើងវី មុខវី ស្អាតណាស់កូនណឹងដូចកូនថៃ ស្អាតប៉ុន្តែវាខូចលេងហ្គេមច្រើន។

ក៖ អញ្ចឹងមកដល់ចុងបញ្ចប់នេះតើអ្នកមីងមានអ្វីចង់ផ្តាំផ្ញើទៅកាន់កូនចៅជំនាន់ក្រោយរបស់អ្នកមីងទេថា ពួកគាត់ត្រូវរស់នៅបែបណា ឬក៏ធ្វើជាមនុស្សបែបណាដែរមីង?

ខ៖ កូនខ្ញុំគេបានធ្វើជាមនុស្សល្អនោះបាន១នាក់ហើយកូនខ្ញុំឈ្មោះថាវី ហៅឈីងហៅក្រៅហៅថាឈីងៗក្នុងហៅថាវីគេល្អគេរៀនណា គេខំរៀន គេរៀនអក្សរបានជាប់លេខ៣ប្រលងណាជាប់លេខ៣គេសុំខ្ញុំទៅរៀនពេទ្យ ដល់ពេលរៀនពេទ្យចប់បានសញ្ញាប័ត្រហើយតែយើងប្រលងក្រមខ័ណ្ឌរដ្ឋអត់ជាប់ អត់ជាប់រាល់ថ្ងៃនៅភ្នំពេញ រាល់ថ្ងៃស៊ីឈ្នួលឲ្យគេទេលក់សង្ហាររឹម លក់សង្ហាររឹមនៅភ្នំពេញណា ហើយយប់ឡើងលក់ខោអាវតាម online ជជុះក្បាលគីបគេកូនខ្ញុំអត់បានមកស្រុកទេព្រោះយើងរៀនអត់មានលទ្ធផលយើងខ្មាសគេអត់បានមកវិញទេ ប្រលងក្រមខ័ណ្ឌអត់ជាប់ព្រោះយើងអត់សូវមានលុយ ខ្ញុំចង់ឲ្យកូនខ្ញុំប្រលងតាមលទ្ធភាព ឲ្យប្រលងកុំឲ្យប្រើលុយប្រើអីកាលរៀនអត់ដែលប្រើលុយទេវាប្រលងជាប់ៗ វាឆ្លាតដែរកូននោះវាឆ្លាត និយាយទៅខ្ញុំអត់ដែលឲ្យដាំបាយដាំអីទេ មកពីរៀនហូបហើយដេកទៅហើយរៀនខ្ញុំចង់ឲ្យកូនខ្ញុំចេះ កុំឲ្យវាល្ងង់ដូចខ្ញុំព្រោះអីខ្ញុំល្ងង់ពិបាកណាស់រស់នៅជាមួយប្តី ពេលយើងល្ងង់ខ្លាំងក៏យើងមានការលំបាកដែរចង់និយាយចេ ចង់គេឆ្លើុយមួយម៉ាត់ថាស្អប់ណាស់អាមនុស្សល្ងង់យើងក៏ខ្មាសគេដែរ ហើយខ្ញុំចង់ឲ្យកូនខ្ញុំក្លាយជាមនុស្សមួយ ខ្ញុំតែផ្តាំកូនខ្ញុំថាកូនឯងរៀនកុំអាលយកប្តីហើយកូនឯងរកស៊ីឲ្យមានមុខរបរសិន ចាំកូនឯងគិតរឿងគ្រួសារយកថ្ងៃណាក៏បានដែរចេះណាកុំឲ្យគេមើលងាយយើង កូនខ្ញុំធ្វើតាមខ្ញុំហើយរាលថ្ងៃនោះ រាល់ថ្ងៃណឹងគេបានធ្វើតាមហើយគេបានទិញផ្ទះអីដែរ និយាយទៅគេបង់មិនទាន់បានជោគជ័យទេទើបបង់បានខ្លះដែរតាមមើលទៅណា គេទិញផ្ទះនៅតាខ្មៅផ្ទះល្វែងណា បង់រំលស់ តែរបរគេជោគជ័យហើយគេអាចចិញ្ចឹមខ្លួនគេបាន ថ្ងៃណាគេអាចជួយមកយើងដែរដូចថា២០០ ៣០០ ៥០០អីណាគេជួយយើងដែរ កូននោះល្អកូននោះកូនខ្ញុំដឹតែដើរទៅមុខហើយ ដឹងតែគេកើតហើយតែខ្ញុំផ្តាំថាឲ្យគេរកស៊ីជោគជ័យអីក៏ជោគទៅតែកូនឯងកុំសូវ យកចិត្តទុកដាក់ជាមួយម៉ែឪផង ដល់ពេលរវល់ទៅយើងភ្លេចម៉ែឪទៅម៉ែឪក៏អន់ចិត្តតិចតួចទៅណា តែមិនបន្ទោសកូនទេកូនវាល្អ វាខំប្រឹងដោយខ្លួនឯងថាកូនមិនចង់បានអីពីម៉ែឪចង់និយាយចេ តែអាកូនបងទី១វាអត់សូវកើតដែរ វារៀងយ៉ាប់ដែរណា សម័យឥឡូវគេមានកូនជក់គ្រឿងញៀនគ្រឿងអីខ្លះទៅណាវាកែហើយតែឥឡូវទៅធ្វើការខាងសួនអានោះៗណា ទៅប្អូនក្រោយៗវាពៅគេខ្ញុំអត់ចង់ប្រើវាវានៅ១០ជាងអី និយាយទៅក្រុមគ្រួសារខ្ញុំអត់ទំលាប់ឲ្យទៅស៊ីឈ្នួលគេទេ ឪពុកខ្ញុំនោះណា ធ្លាប់តែជីដូនជីតាខ្ញុំមានកម្មករមានអីប្រើត្រឹមត្រូវតែខ្ញុំអត់ដែលធ្លាប់ស៊ីឈ្នួលគេទេ ដល់ពេលកូនខ្ញុំវាអត់មកស្រុកមូលហេតុអីយើងប្រលងក្រមខ័ណ្ឌអត់ជាប់ យើងអៀនគេដែរណាចាសកូនខ្ញុំរៀន គិលានុបដ្ឋាវាធ្លាប់ធ្វើស្មគ្រចិត្ត អង្គរសង្ក្រានកាលឆ្នាដំបូងបង្អស់ណា ចាសធ្លាប់ធ្វើដែរធ្វើ់ស្មគ្រចិត្ត។

ក៖ បាទសូមអរគុណដល់អ្នកមីងដែលបានចំណាយពេលវេលាសម្ភាសន៍ជាមួយខ្ញុំមីងណា ចឹងខ្ញុំសូមជូនពរឲ្យមីងមានសុខភាពល្អ មានសំណាងល្អ និងមានសុភមង្គលក្នុងក្រុមគ្រួសារណាមីងណា។

ខ៖ ចាស ចាស។

ក៖ បាទមីង។